PLANINSKO DRUŠTVO RAŠICA
Športno plezalni odsek
                                     P  R  A  V  I  L  N  I  K

1. člen

Pravilnik športno plezalnega odseka Rašica (v nadaljevanju: pravilnik) ureja  dejavnost ŠPO Rašica (v nadaljevanju: odsek) v skladu s Pravili Planinskega društva Rašica, častnim kodeksom slovenskih planincev in pravilnikom KŠP pri PZS.

2. člen

Odsek  je sestavni del PD Rašica. 

Dejavnosti  odseka so :

· plezanje na umetnih in naravnih stenah

· vzgoja kadrov

· organizacija tečajev športnega plezanja

· organiziranje plezalne šole in treningov športnega plezanja
· sodelovanje na tekmovanjih 

· organizacija tekmovanj

· sodelovanje pri dejavnostih PD Rašica
3. člen
Člani odseka so:

· aktivni člani

· ostali člani.

Aktivni člani odseka so:

· tečajnik športnega plezanja je vsak, ki se je vpisal v začetni tečaj športnega plezanja. Tečajniki lahko plezajo in varujejo samo pod strokovnim vodstvom z izjemo nizkih zidov in balvanov, na katerih ni potrebno varovanje;

· pripravnik športnega plezanja je vsak, ki je uspešno opravil izpit za pripravnika (iz snovi začetnega tečaja). Ko pripravnik dopolni 18 let, ima pravico samostojno plezati in varovati v vseh zavarovanih smereh z urejenimi sidrišči (na vrhu smeri), dolgih  do pol raztežaja, do 18. leta starosti  pa samo pod strokovnim vodstvom. Status pripravnika športnega plezanja se priznava tudi alpinistom in alpinističnim pripravnikom. Pripravnik ima pravico vpisati se v nadaljevalni tečaj športnega plezanja.

Naziv pripravnik športnega plezanja podeljuje odsek, ki mu tečajnik pripada. O pridobljenem nazivu izda kandidatu ustrezno potrdilo

· športni plezalec je tisti, ki je star vsaj 16 let in je uspešno opravil izpit za športnega plezalca (iz snovi nadaljevalnega tečaja). Športni plezalec, ki je dopolnil 18 let starosti, je usposobljen za samostojno športno plezanje v opremljenih ( zavarovanih ) skalnih smereh, dolgih tudi več raztežajev, toda le v nižinah in sredogorju, če te smeri ne zahtevajo alpinističnega znanja (dolgi pristopi ali sestopi, orientacija, vremenoslovje, bivakiranje,…). Poleg tega je usposobljen tudi za pomoč pri izvajanju plezalnih tečajev.

Naziv športni plezalec podeljuje KŠP pri PZS. O pridobljenem nazivu izda kandidatu ustrezno potrdilo oziroma diplomo.

Ostali člani odseka so člani PD Rašica, ki s svojim delom pomagajo  pri dejavnosti  odseka.

Član odseka lahko postane tisti, ki podpiše pristopno izjavo in je član Planinskega društva Rašica.  

4. člen

Najvišji organ odseka je skupščina. Njeno delo je javno. 
Skupščino  skliče načelnik odseka ali vodstvo odseka najmanj enkrat letno.

Pristojnosti skupščine so:

· sprejema, spreminja ali dopolnjuje pravilnik 

· voli delovne organe skupščine

· sprejema program dela in finančni načrt za tekoče leto

· potrjuje in sprejema poročila o delu in finančnem poslovanju za preteklo leto

· voli vodstvo odseka 

· sprejema druge predloge vodstva odseka

5. člen

Izvršilni organ odseka je vodstvo odseka.

Pristojnosti odseka so:

· opravlja organizacijska, strokovna, tehnična in administrativna  dela ter vodi delo odseka med obema skupščinama,

· vodi evidenco članov, sprejema nove člane in potrjuje izstope članov,  

· razporeja finančna sredstva v skladu s sprejetim finančnim načrtom

· izvaja program dela, ki ga je sprejela skupščina

· pripravlja predloge za skupščino

Vodstvo odseka sestavlja 8 članov in sicer:

· načelnik

· namestnik načelnika

· tajnik

· blagajnik

· gospodar opreme

· vodja trenerjev in vaditeljev športnega plezanja
· predstavnik staršev -  koordinacija med starši in vodstvom 

· predstavnik športnih plezalcev- zastopa interese aktivnega dela članstva 

Načelnik  sklicuje in vodi seje vodstva, koordinira delo odseka, sodeluje s PD Rašica, Športno zvezo Ljubljane, s KŠP pri PZS in ostalimi v skladu s programom dela

Namestnik načelnika  nadomešča načelnika v njegovi odsotnosti in mu pomaga pri delu.

Tajnik  piše zapisnike sej vodstva odseka in skupščine in sodeluje z upravnim odborom  PD Rašica.

Blagajnik vodi finančno poslovanje odseka, pripravlja poročila za seje vodstva odseka in sodeluje z upravnim odborom PD Rašica.

Gospodar opreme  posoja, pregleduje in ureja opremo, obvešča članstvo o stanju opreme, predlaga nakup nove opreme in odpise izrabljene opreme, posoja literaturo in vodi njeno evidenco.

Vodja trenerjev in vaditeljev planira delo po skupinah, koordinira izvedbo plezalne šole in treningov ter poroča odseku o svojem delu.

Predstavnik staršev  je koordinator med starši otrok odseka in vodstvom odseka. 

Predstavnik športnih plezalcev je koordinator med aktivnimi člani odseka in vodstvom odseka.

Člane vodstva odseka izvoli skupščina izmed vseh članov ŠPO, ki so dopolnili 18 let starosti.  

Sklepi  vodstva odseka so veljavni, kadar za njih glasujejo  vsaj 4 člani .

Mandat vodstva odseka  traja eno leto. 
6. člen

Oprema športnih plezalcev 

Plezalci morajo imeti lastno osnovno plezalno opremo: plezalni pas, pomožno vrvico, varovalo, vponko z matico in plezalne čevlje.

7. člen 

Ostale določbe 

· Na vadbi na umetnih plezalnih stenah, v naravnih plezališčih, taborih, tečajih odseka   mora biti poskrbljeno za varnost tečajnikov in pripravnikov, prav tako mora biti poskrbljeno za nudenje prve pomoči. Plezalci do dopolnjenega 14. leta starosti v naravnih plezališčih obvezno uporabljajo čelado.
· Za varnost mora poskrbeti vodja akcije in zanjo tudi odgovarja.

· Vodstvo odseka  je dolžno poskrbeti za redno obnavljanje znanja celotnega članstva odseka v nudenju prve pomoči.

· Vodstvo odseka sklepa  z zavarovalnico in v soglasju s posameznimi člani  ustrezno zavarovanje  aktivnih članov  za primer nezgode  ali smrti pri plezanju na umetnih in naravnih stenah. Stroške zavarovanja krije posameznik.

· Arhiv odseka, za katerega skrbi tajnik odseka, se po dveh letih odda v hrambo PD Rašica.

8.  člen

Pohvale in nagrade 

Pohvale  članom odseka podeljuje vodstvo odseka na predlog vseh članov odseka.

Vodstvo odseka lahko predlaga člane odseka za priznanja PZS, občinska priznanja in drugo v skladu z razpisi za priznanja.

9.  člen

Pravilnik je bil sprejet na skupščini odseka dne …………………………in ga je potrdil upravni odbor PD Rašica na seji dne …………………

NAČELNIK ODSEKA                                                    PREDSEDNIK PD RAŠICA
Člani:

Aleš Pirc (načelnik) ales.pirc@t-2.net
Vesna Britovšek vesna.britovsek@adacta.si
Matic Redelonghi matic.redelonghi@guest.arnes.si
Jernej Lukša (gospodar stene) jernej.luksa@gmail.com
Tadej Debevec (vodja trenerjev) tadej.debevec@guest.arnes.si
Miha Valic miha.valic@rutka.net
Jure Golob (namestnik načelnika) jure.golob@gmail.com
Gregor Kladnik gregaman@hotmail.com
Janez Toni janez.toni@gmail.com
Erika Lukša (žal nisem našel njenega naslova)

Grgič Maja maja.grgic@gmail.com
